《金陵观雨》
宋代·孔平仲

丞相初下车，忧勤到南亩。旱乾为祈祷，甘雨辄盈缶。

气从钟山发，浪入秦淮吼。奔腾与摆蹙，执热复何有。

我时在舟中，清爽浮户牖。垢衣得浣濯，快意一搔首。

深宵对明月，灭烛坐更久。昨日见投龙，于今慰枯朽。

至诚必有答，况乃调元手。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。